जिला कलक्टर विष्णु चरण मल्लिक ने गुरुवार को कलेक्ट्रेट में बैठक कर आयोजन को सफल बनाने हेतु विभिन्न विभागों को आवश्यक दिशा निर्देश प्रदान किए। उन्होने कार्यक्रम स्थल की साफ-सफाई, टॉयलेट, पानी आदि की व्यवस्था के साथ ही पार्किंग व्यवस्था एवं व्यापक प्रचार-प्रसार सुनिश्चित करने को कहा। उन्होने कहा कि लगातार दो वर्षों से हो रहे वर्ल्ड म्यूजिक फेस्टिवल ने लेकसिटी की पर्यटन के क्षेत्र में पहचान को नई ऊंचाइयां दी है।